200 000 wou polisiebeamptes weesArgieffoto Foto: SAPD, Facebook Slegs 4 500 uit die meer as 200 000 persone wat aansoek gedoen het vir poste van polisiebeamptes, het die finale keuringsfase gehaal, het die Suid-Afrikaanse Polisiediens Sondag gesê. “Altesaam 4 500 voornemende kandidate het landswyd by 10 akademies aangemeld om aan ŉ finale keuringsfase deel te neem voordat hulle oorweeg kan word as rekrute,” het lt.genl. Solomon Makgale, woordvoerder van die polisie, in ŉ verklaring gesê. Meer as 200 000 aansoeke is ontvang na omvattende bemarkingsveldtogte om die 3 800 beskikbare poste te adverteer. Applikante wat aan die basiese vereistes voldoen het, het ook psigometriese en fisiese fiksheidstoetse ondergaan. “Die SAPD volg ŉ streng keuringsproses om seker te maak dat slegs die beste kandidate gekies word om as polisiebeamptes te dien,” het Makgale bygevoeg.